32 Гефсимания дейтен jерге келдилер. Иисус ÿренчиктерине айтты— Мен мÿргÿгенчем, мында отурыгар.33 Бойыла кожо Петрды, Иаков ло Иоаннды алганча барып, ачурканып, карыгып тура берди.34 — Öзöк-тыныма öлÿмниҥ ачузы тÿшти — деди. — Мында болуп, ойгу болугар.35 Эмеш кедери барала, jерге jыгылып, бу öй Менеҥ jастыккадый болзо, jастыксын деп мÿргÿп, 36 айтты:— Авва, Ада! Сениҥ этпезиҥ jок. Бу айакты Менеҥ jастыктыр, jеМениҥ кÿÿнимче болбозын, Сенийинче болгой.37 Бурулып, олордыҥ уйуктап jаткандарын кöрди, Петрга айтты— Симон, сен уйуктап jадыҥ ба? Бир де саат ойгу болуп албадыҥ ба? 38 Ойгу болугар, ченелтеге тÿшпейли деп мÿргÿгер. Тынсергек, эт-канда дезе чине jок.39 Катап барала, байагы ок сöзин айдып мÿргÿди. 40 Бурулып,олордыҥ база ла уйуктап jаткандарын кöрди: олордыҥ кöстöри уурланган ине; олор Ого каруу эдип нени айдарын билбей турдылар.41 Ÿчинчизин келип, олорго айтты— Эмдиге уйуктап амыраганчаар ба? Эм болды, öй келди! Бат,Кижи Уулы кинчектÿлердиҥ колына берилип jадыры. 42 Туругар,баралы! Бат, Мени садып jатканы jууктап келди.